**vlada republike srbije**

**SIPRU-Tim ZA SOCIJALNO UKLJUČIVANJE I SMANJENJE SIROMAŠTVA**

**Projekat „Znanjem do posla– Е2Е” Faza 2, za period 1. januar 2020. - 31. decembar 2021.**

**ZAHTEV ZA DOSTAVLJANJE IZJAVE O ZAINTERESOVANOSTI**

za pružanjepodrške Ministarstvu za rad, zapošljavanje, boračka i socijalna pitanja za izradu analize programa stručne prakse kod poslodavaca u javnom i privatnom sektoru.

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period od 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

**Ciljevi angažovanja**

Od angažovanog konsultanta (pravnog lica) se očekuje da sprovede analizu programa stručne prakse koji je realizovan na osnovu Nacionalnog akcionog plana zapošljavanja (NAPZ) za 2017. godinu i Nacionalnog akcionog plana zapošljavanja za 2018. godinu, kako bi se uporedili efekti ove mere aktivne politike zapošljavanja na učesnike/ice u odnosu na sektor poslodavca - privatni ili javni. Takođe, potrebno je da se na osnovu analize urade generalne preporuke za unapređenje dizajna mere, a posebno u odnosu na kategoriju poslodavaca (iz privatnog ili javnog sektora) kojima treba dati prioritet za uključenje u meru. Ovaj zadatak uključuje i učešće u procesima konsultacija sa Ministarstvom za rad, zapošljavanje, boračka i socijalna pitanja, Nacionalnom službom za zapošljavanje i SIPRU.

### Kontekst zadataka

Program stručne prakse je mera aktivne politike zapošljavanja koja podrazumeva stručno osposobljavanje za samostalan rad u struci, za koje je stečeno odgovarajuće obrazovanje – kvalifikacija, radi obavljanja pripravničkog staža, odnosno sticanja uslova za polaganje stručnog ispita kad je to zakonom, odnosno pravilnikom predviđeno kao poseban uslov za samostalan rad u struci. Program je namenjen nezaposlenim licima bez radnog iskustva u struci, sa najmanje srednjim obrazovanjem i realizuje se bez zasnivanja radnog odnosa. Prema NAPZ za 2017. godinu, program je bio namenjen nezaposlenim licima do 30 godina starosti, dok su prema NAPZ za 2018. godinu mogla da se uključuju lica bez obzira na godine starosti. Takođe, nezaposlene osobe sa invaliditetom mogu se uključiti u meru bez obzira na godine starosti, u obe posmatrane godine.

Program se realizuje kod poslodavca koji pripada privatnom sektoru, dok se najviše do 30% ukupno planiranih u 2017. godini mogao angažovati u javnom sektoru i to isključivo u oblasti zdravstva, obrazovanja i socijalne zaštite, a od 2018. godine i u oblasti pravosuđa. Takođe, na teritoriji AP Kosovo i Metohija, a od 2018. godine i na području devastiranih opština (prema stepenu razvijenosti jedinica lokalne samouprave utvrđenim u skladu sa posebnim propisom Vlade), program stručne prakse mogao se realizovati kod poslodavca koji pripadaju privatnom ili javnom sektoru.

Program sprovodi Nacionalna služba za zapošljavanje, a finansiran je iz budžeta Republike Srbije i budžeta lokalnih samouprava. U 2017. godini u program je bilo uključeno oko 4.000 nezaposlenih lica, a u 2018. godini 5.520 lica.

### Projektni zadatak i opis posla/očekivani rezultati

Realizacija zadataka obuhvata sprovođenje kvantitativne i kvalitativne analize, na osnovu kojih treba da se definišu preporuke za redizajn programa stručne prakse, sa posebnim akcentom na preporuke u vezi sa kategorijom poslodavaca (iz privatnog ili javnog sektora) kojima treba dati prioritet za učešće u ovoj meri.

Kvantitativna analiza se radi na osnovu podataka Nacionalne službe za zapošljavanje (NSZ), dostupnih za učesnike/ice programa stručne prakse u 2017. i 2018. godini i podataka iz Centralnog registra obaveznog socijalnog osiguranja (CROSO), u pogledu efekata na zaposlenost učesnika/ica, i treba da obuhvati:

* strukturu učesnika mere po polu, godinama starosti, nivou obrazovanja, kvalifikacijama, dužini traženja posla pre uključivanja u meru stručne prakse, regionu, pripadnosti kategoriji teže zapošljivih lica, području zanimanja – ukupno i posebno, prema kategoriji poslodavca (privatni i javni sektor);
* strukturu učesnika mere koji su bili zaposleni u periodu od šest meseci po završetku programa, kao i koji su bili zaposleni na 180. i 365. dan nakon završetka programa (u zavisnosti od raspoloživih podataka), prema vrsti ugovora, polu, godinama starosti, nivou obrazovanja, kvalifikacijama, dužini traženja posla pre uključivanja u meru stručne prakse, regionu, pripadnosti kategoriji teže zapošljivih lica, prema tome da li su se zaposlili kod poslodavca kod kojeg su bili na praksi ili kod drugog poslodavca, kao i da li su se zaposlili u istom području zanimanja u okviru kojeg su obavljali praksu ili su se zaposlili u zanimanju koje pripada drugom području - ukupno i posebno, prema kategoriji poslodavca (privatni i javni sektor);
* uporediti efekte na zaposlenost za učesnike/ice koji su uključeni u program kod poslodavaca iz javnog sektora sa efektima na zaposlenost za učesnike/ice koji su uključeni u program kod poslodavaca iz privatnog sektora, a za zanimanja iz oblasti zdravstva, obrazovanja, socijalne zaštite i pravosuđa, za svaku oblast posebno.

Kvalitativna analiza treba da se zasniva na anketi učesnika/ica u programima stručne prakse NSZ kako bi se procenilo njihovo zadovoljstvo pruženom uslugom, odnosno kvalitetom pohađane prakse, uticajem na dalje zapošljavanje i razvoj karijere, podrškom NSZ u procesu uključivanja u meru itd. Ove podatke, takođe, treba predstaviti prema vrsti poslodavca – privatni / javni sektor.

Rezultati

* Plan rada i metodologija, uključujući upitnik za ispitivanje zadovoljstva korisnika/ica programa za sprovođenje kvalitativne analize - odobreno od strane Ministarstva za rad, zapošljavanje, boračka i socijalna pitanja i SIPRU;
* Učešće u procesu konsultacija i predstavljanje glavnih rezultata analize Ministarstvu za rad, zapošljavanje, boračka i socijalna pitanja, NSZ i SIPRU;
* Prikupljanje i razmatranje komentara koji su pristigli u toku procesa konsultacija;
* Nacrt i finalna verzija analize sa ključnim zaključcima i preporukama.

### Trajanje angažmana

Angažman će se sprovoditi u okviru projekta „Znanjem do posla– Е2Е” Faza 2, koji se sprovodi za period od 01. januara 2020. do 31. decembra 2021 godine. Konsultant (pravno lice) koji ispuni kriterijume će biti angažovani u periodu od 20. juna 2020. do 31. oktobra 2020. godine.

**\*\*\***

Pozivaju se zainteresovani ponuđači da podnesu svoju izjavu o zainteresovanosti za pružanje navedenih usluga.

**Zainteresovani konsultant (Pravno lice) treba da ispunjava sledeće uslove:**

Organizacija ima sledeće iskustvo (najviše 40 bodova)

1. Iskustvo organizacije u radu na pitanjima politike zapošljavanja i socijalnog uključivanja

2. Prethodno iskustvo u sprovođenju evaluacija

**Predloženi članovi tima treba da ispunjavaju sledeće uslove:**

Predloženi ključni članovi timaimaju sledeće veštine, iskustvo i kvalifikacije (najviše 60 bodova)

1. Vođa tima (40 bodova)

* Univerzitetska diploma iz društvenih nauka
* Najmanje deset godina radnog iskustva u relevantnoj oblasti (društvene nauke)
* Značajno iskustvo sa referencama o sprovođenju relevantnih evaluacija u oblastima zapošljavanja, socijalne uključenosti i / ili smanjenja siromaštva
* Dobro razumevanje politike zapošljavanja, institucionalnog i zakonskog okvira zapošljavanja u Republici Srbiji
* Odlično znanje srpskog i engleskog jezika
* Dobre analitičke veštine, pisanje i izveštavanje
* Odlične komunikacione veštine

2. Ključni ekspert (20 poena)

* Univerzitetska diploma iz društvenih nauka
* Najmanje pet godina iskustva u relevantnoj oblasti (društvene nauke)
* Dokazano iskustvo u sprovođenju evaluacija u oblastima zapošljavanja, socijalne uključenosti i / ili smanjenja siromaštva
* Dobro razumevanje politike zapošljavanja, institucionalnog i zakonskog okvira zapošljavanja u Republici Srbiji
* Odlično znanje srpskog i engleskog jezika
* Odlične veštine prikupljanja i obrade podataka
* Odlične analitičke veštine, pisanje i izveštavanje

**Izjava o zainteresovanosti treba da sadrži sledeće informacije:** 1) informacije o konsultantu (ponuđaču sa svojstvom pravnog lica) na srpskom jeziku (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografije ključnog osoblja na engleskom jeziku.

# Izbor će se vršiti primenom metode: “Izbor na osnovu kvalifikacija konsultanata“, u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1.januara 2020. do 31.decembra 2021, koji možete pogledati na <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Molimo da izjavu o zainteresovanosti dostavite elektronskom poštom na adresu biljana.bozovic@gov.rs najkasnije **do 08. juna 2020. godine do 16h**.

## PRILOG 1

**OBRAZAC IZJAVE O ZAINTERESOVANOSTI**

Izražavamo zainteresovanost za pružanjepodrške Ministarstvu za rad, zapošljavanje, boračka i socijalna pitanja za izradu analize programa stručne prakse kod poslodavaca u javnom i privatnom sektoru.

|  |  |
| --- | --- |
| **Naziv Aplikanta (pravnog lica)**  |  |
| **Adresa** |  |
| **Broj telefona** |  |
| **E-mail adresa** |  |
| **Kontakt osoba** |  |
| **Ime potpisnika ugovora (zakonski zastupnik organizacije)** |  |
| **PIB/MB**  |  |
| **Status (obveznik PDV-a ili ne)** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlašćeno lice organizacije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJE ČLANOVA TIMA** (na engleskom jeziku)